text: Flygtninge må bo i dyr ferielejlighed
  20 juli 2015 kl. 15.04
  Kolding Kommune må betale knap 24.000 kr. om måneden for at skaffe en flygtning tag over hovedet i en ferie-lejlighed.
  Kommunen skal finde lejligheder til flygtningene. Og Kolding har store problemer med at finde egnede lejemål. Derfor bor nogle midlertidigt i Kolding Byferie.
  Den store strøm af flygtninge giver udfordringer i landsdelens kommuner. Alene i år skal kommunerne i Syddanmark finde boliger til 3015 flygtninge. Og næste år kommer der yderligere 2.976.
  